वन्दे गोविन्दतातौ मुनिमथ मनवै लक्ष्मणार्य महान्तं ।

ध्यायेयं यामुनार्यं मम हृदि तनवै राममेवाभियायाम् ।।

पद्माक्षंप्रेक्षिषीय प्रथममपि मुनिं नाथमीडे शठारिं ।

स्तौमि प्रेक्षेय लक्ष्मीं शरणमशरण: श्रीधरं संश्रयेयम् ।।१।।

एतानि तानि भुवनत्रयपावनानि ।

संसाररोग शकलीकरणौषधानि ।।

जिव्हातले मम लिखानि यथाशिलायां ।

रामानुजेति चतुराण्यमृताक्षराणि ।।२।।

अथगोष्ठीं गरिष्ठानां अधिष्ठाय सुमेधसाम् ।

वाक्यालंकृतिवाक्यानां व्याख्यातारं नमामि तम् ।।३।।

गोदानदक्षं विनयैर्विलक्ष्यं ।

परेऽपि सौमित्रितया चरन्तम् ।।

आचार्यवर्यं करणैरहार्यं ।

तं नौमि नित्यं कमलाक्षसूरिम् ।।४।।

श्रीमद्वेदमार्गप्रतिष्ठापनाचार्योभयवेदान्तप्रवर्तकाचार्य

जगद्गुरु श्रीभाष्यकार भगवत्पाद श्री रामानुजाचार्य

संबद्ध श्री रामानुजापरावतार श्री वरवरमुनिप्रसादित ।

अष्टदिग्गजान्तर्गतान्यतम श्री काञ्ची प्रतिवादिभयङ्करपीठस्थ नेपालदेशीय आद्यजगद्गुरु आलवार कल्प आवालब्रह्मचारी अष्टाङ्गयोगनिपुण गोदुग्धहारी श्री योगिराजेत्युपनामधन्यानन्त श्रीविभूषणेनालंकृत श्री कमलनयनाचार्य स्वामी पादानां श्री मुखोल्लासार्थमेतत् सञ्जाल पृष्ठम् ।।